ಬೆಕ್ಕು ಕಳ್ಳತನ ಆಗಿದೆ ಅಂತ ದೂರು ಹುಡುಕಿಕೊಟ್ಟರೆ 35 ಸಾವಿರ ಬಹುಮಾನ ಬೆಂಗಳೂರು: ಮನೆಯಲ್ಲಿ ಮುದ್ದಾಗಿ ಸಾಕಿಕೊಂಡಿದ್ದ ಬೆಕ್ಕು ಕಳ್ಳತನ ಆಗಿದೆ ಅಂಥ ಪೊಲೀಸ್ ಠಾಣೆ ಬಂದು ದೂರು ದಾಖಲಿಸಿರುವ ಘಟನೆ ತಿಲಕನಗರ ಠಾಣೆಯಲ್ಲಿ ನಡೆದಿದ್ದು, ನಗರದ ಮಿಸ್ಭಾ ಶರೀಫ್ ಎಂಬವರು ನೀಡಿರುವ ದೂರಿನ ಅನ್ವಯ ಪೊಲೀಸರು ಎಫ್ಐಆರ್ ದಾಖಲು ಮಾಡಿದ್ದಾರೆ. ಜಯನಗರದ ರಾಜಣ್ಣ ಲೇಔಟ್ ನಿವಾಸಿಯಾಗಿರುವ ಮಿಸ್ಭಾ ಶರೀಫ್ ಬೆಕ್ಕು ಕಳ್ಳತನ ಆಗಿದೆ ಅಂತ ದೂರು ನೀಡಿದ್ದಾರೆ. ದುಬಾರಿ ಬೆಲೆಯ ಬೆಕ್ಕು ಜನವರಿ15 ರಂದು ನಾಪತ್ತೆಯಾಗಿದ್ದು, ಯಾರೋ ದುಷ್ಕರ್ಮಿಗಳು ಮೇಲ್ಚಾವಣಿಯಿಂದ ಬಂದು ಬೆಕ್ಕನ್ನು ಕಳ್ಳತನ ಮಾಡಿದ್ದಾರೆ ಎಂದು ದೂರುದಾರರು ಆರೋಪಿಸಿದ್ದಾರೆ. ಅಲ್ಲದೆ ಬೆಕ್ಕು ಹುಡುಕಿಕೊಟ್ಟರೆ 35 ಸಾವಿರ ಕೊಡುವುದಾಗಿಯೂ ಮಿಸ್ಭಾ ಪ್ರಕಟಣೆ ನೀಡಿದ್ದಾರೆ. ಅಂದಹಾಗೇ, ಬೆಕ್ಕಿನೊಂದಿಗೆ ಮೊಲವನ್ನು ಶರೀಫ್ ಮನೆಯಲ್ಲಿ ಸಾಕಿದ್ದು, ಮೊಲದ ಜೊತೆ ಬೆಕ್ಕು ತುಂಬಾ ಆತ್ಮೀಯವಾಗಿತಂತೆ. ಸದ್ಯ ಕಳ್ಳತನ ಆಗಿರೋ ಬೆಕ್ಕು, ವೈಟ್ ಪರ್ಶಿಯನ್ ಜಾತಿಗೆ ಸೇರಿದೆ.